WebOS

webOS on älytelevisioille, alun perin mobiililaitteille suunnattu Linux-käyttöjärjestelmä. Sen kehitteli alkujaan Palm, jonka ensin Hewlett-Packard ja sittemmin LG Electronics osti. Virallinen nimi on webOS ilman isoa alkukirjainta, mutta muotoa WebOS käytetään myös.Wikipedian nimeämiskäytännön sekä suomen kieliopin mukaisesti tässä artikkelissa käytetään muotoa "WebOS". Palm julkaisi webOS:n tammikuussa 2009 nimellä Palm WebOS. WebOS:stä on ollut useita versioita useissa eri laitteissa, johon lukeutuvat Pre-, Pixi- ja Veer-puhelimet sekä HP TouchPad -taulutietokone. Viimeisin versio, 3.0.5, julkaistiin 12. tammikuuta 2012.

HP TouchPadin epäonnistuttua ja HP Personal Systems Groupin ehdotetun myynnin jälkeen HP teki alustasta avointa lähdekoodia ja sen nimeksi tuli Open WebOS (suom. avoin WebOS). Olemassa olevilla laitteille ominainen koodi julkaistiin nimellä WebOS Community Edition (suom. WebOS:n yhteisöversio, lyh. CE) ja se tuki olemassa olevaa HP:n laitteistoa. Open WebOS sisältää avoimen lähdekoodin kirjastoja, jotka on suunniteltu tukemaan laajempaa laitteistopohjaa.

25. helmikuuta 2013 HP ilmoitti myyvänsä webOS:n LG Electronicsille, joka suunnitteli käyttävänsä käyttöjärjestelmää älytelevisioissaan. Kuitenkin HP pitää kiinni patenteistaan webOS:iin sekä pilvipohjaisiin palveluihin, kuten App Catalogiin, liittyen. Vaikka webOS:ää käytetään nykyään pääosin älytelevisioissa, LG ei ole sulkenut pois mahdollisuutta käyttää webOS:ää älypuhelimissaan, joihin Palm alkujaan kehitti tämän käyttöjärjestelmän.

 Taustaa 
Palm julkaisi webOS:n tammikuussa 2009 Palm OS:n seuraajaksi. Ensimmäinen webOS-laite oli alkuperäinen Palm Pre, jonka Sprint julkaisi kesäkuussa 2009. Seuraavaksi tuli Palm Pixi. Päivitetyt "Plus"-versiot sekä Prestä että Pixistä olivat saatavilla Verizonin ja AT&T:n kautta.

Huhtikuussa 2010 HP osti Palmin; webOS:ää kuvailtiin keskeiseksi voimavaraksi ja motivaatioksi ostoon. 1,2 miljardin dollarin kauppa saatettiin loppuun kesäkuussa. HP ilmaisi aikomuksensa kehittää webOS-alustaa käytettäväksi useissa uusissa tuotteissa, joihin lukeutuisivat älypuhelimet, taulutietokoneet ja tulostimet.

Helmikuussa 2011 HP ilmoitti, että se käyttäisi webOS:ää yleisenä alustanaan kaikissa laitteissaan. Kuitenkin HP päätti, että Palm Pre, Palm Pixi ja "Plus"-versiot eivät saisi WebOS 2.0 over-the-air -päivityksiä, huolimatta aiemmasta lupauksesta toimittaa päivitys "tulevina kuukausina". HP julkisti useita uusia webOS-laitteita, joihin lukeutuivat HP Veer- ja HP Pre 3 -älypuhelimet, jotka käyttivät webOS-versiota webOS 2.2, sekä HP TouchPad, heinäkuussa 2011 julkaistu taulutietokone, joka käyttää webOS-versiota 3.0.

Maaliskuussa 2011 HP julkisti suunnitelmansa Windows-pohjaisen webOS-version tekemiseen vuoden 2011 loppuun mennessä. Se oli tarkoitus asentaa kaikkiin HP:n pöytätietokoneisiin sekä kannettaviin tietokoneisiin oletuskäyttöjärjestelmäksi vuoden 2012 aikana. Kumpikaan suunnitelma ei toteutunut, vaikkakin x86-pohjaisen ohjelmistoporttauksen parissa olikin työskennellyt Fort Collinsissa, Coloradossa sijaitseva ryhmä. Työstä luovuttiin myöhemmin samana vuonna.

Elokuussa 2011 HP:n toimitusjohtaja Léo Apotheker ilmoitti aikeesta luopua Personal Systems Groupista, joka oli vastuussa kaikista kuluttajille suunnatuista PC-tuotteista, joihin webOS:kin lukeutui, ja että webOS-laitekehitys ja -tuotantolinjat pysäytettäisiin.
Oli epäselvää, harkitsisiko HP webOS-ohjelmiston lisensoimista muille valmistajille. Kun HP alensi Touchpadin hintaa 99 dollariin, olemassa oleva varasto myytiin loppuun nopeasti.

HP Pre 3 julkaistiin tietyillä alueilla Euroopassa ja Yhdysvalloissa kyseistä tuotetta sai vain epävirallisia jälleenmyyntikanavia pitkin, koska sekä AT&T että Verizon peruivat tilauksensa juuri ennen toimitusta Apothekerin ilmoituksen jälkeen.
Huomionarvoista on se, että Yhdysvaltojen Pre 3 -yksiköillä ei ole takuuta eikä HP:n ole pakko tarjota niille tukea, koska ne on julkaistu epävirallisten kanavien kautta; tämän vuoksi osia on lähes mahdotonta saada. HP ilmoitti, että se jatkaa päivitysten tekoa HP Veerille ja HP TouchPadille, mutta nämä päivitykset ovat jääneet toteutumatta ensin mainitun kohdalla ja jälkimmäinen sai vain lopullisen, epävirallisen julkaisun nimeltään WebOS CE, joka sisälsi vain webOS:n avoimen lähdekoodin osat ja se oli kohdistettu jäljellä olevalle kehittäjäyhteisölle, perinteisen, käyttäjäkeskeisen päivityksen sijaan.

Joulukuussa 2011 HP ilmoitti, että se julkistaisi webOS:n lähdekoodin lähitulevaisuudessa avoimen lähdekoodin lisenssin ehtojen mukaisesti. Elokuussa 2012 HP antoi webOS-yksikölleen uuden nimen "Gram".

25. helmikuuta 2013 ilmoitettiin, että HP lisensoi webOS:n LG Electronicsille sen älytelevisioita varten. LG Electronics saa rajoittamattoman pääsyn dokumentaatioon, lähdekoodiin, kehittäjiin ja aiheeseen liittyviin verkkosivustoihin.

 Ominaisuudet 
 Laitteet 

Palm Pre, Palm Pre Plus, Palm Pixi ja Palm Pixi Plus käyttävät WebOS-versioa 1.4.5.

Pre 2, Pre 3 ja Veer käyttävät WebOS-versiota 2.X.X

HP TouchPad käyttää webOS-versiota 3.0.X.

 Sovellusten moniajon käyttöliittymä 
Navigointi käyttää multi-touch-elettä kosketusnäytössä. Käyttöliittymä käyttää "kortteja" moniajon hallintaan ja sovellusten esittämiseen. Käyttäjä vaihtaa käynnissä olevien sovellusten välillä heilauttamalla vasemmalta ja oikealta näytössä. Sovellukset suljetaan heilauttamalla "korttia" ylös ruudulla ja "pois" ruudulta. Sovellusten "kortteja" voi järjestellä uudelleen. WebOS 2.0 toi uutena ominaisuutena pinot (engl. Stacks), jossa samankaltaisia kortteja voi "pinota" yhteen.

 Over the air (OTA) -päivitykset 
Käyttöjärjestelmän pystyi päivittämään ilman yhdistämistä tietokoneeseen vastaanottamalla käyttöjärjestelmäpäivityksiä matkapuhelinyhteyden välityksellä.

 Synergia 
Palm viittasi tiedon kokoamiseen useista eri lähteistä sanalla "syngergia". Käyttäjät voivat kirjautua sisään useisiin eri sähköpostitunnuksiin ja yhdistää kaikki nämä lähteet yhdeksi listaksi. Samankaltainen yhdistäminen onnistuu useista eri lähteistä peräisin olevien kalentereiden, pikaviestien ja tekstiviestien kohdalla.

 Ilmoitukset 
Ilmoitusalue sijaitsee ruudun alalaidassa puhelimissa ja yläosan tilapalkissa taulutietokoneissa. Kun uusi ilmoitus saapuu puhelimeen, se sujahtaa näytön alalaidasta näkyville. Mojo- ja Enyo-kehitysympäristössä muutettavissa olevan koon tähden sovellus yleensä muuttaa kokonsa mahdollistaakseen esteettömän käytön sillä aikaa kun ilmoitus on näkyvissä. Ilmoituksen poistuttua se yleensä jää näkyviin kuvakkeena. Käyttäjä voi sittemmin napauttaa kuvakkeita laajentaakseen niitä. Ilmoituksia voi sitten poistaa (pyyhkäisemällä pois ruudulta), niille voi tehdä jotain (napauttaminen) tai ne voi jättää rauhaan.

 Synkronointi 
Oletuksena tiedonsynkronointi käyttää pilvipohjaista lähestymistapaa tietokoneelle asennettavan synkronointiohjelman sijaan, mutta useita kolmansien osapuolien synkronointiohjelmia on saatavilla. WebOS:n ensimmäisessä versiossa oli mahdollisuus synkronoida Applen iTunes-ohjelmiston kanssa, sillä laitteet naamioivat itsensä Applen laitteiksi, mutta Apple poisti tämän ominaisuuden käytöstä iTunesin myöhemmissä päivityksissä.

 Kolmannen osapuolen sovellukset 
Virallisesti tarkistetut kolmannen osapuolen sovellukset ovat saatavilla laitteesta langattomana latauksena sovellusluettelon avulla.

Toinen sovellusten lähde on epäviralliset kolmannen osapuolen sovellukset, joita HP ei virallisesti tue. Näiden sovellusten jakeluun tarkoitettuihin ohjelmiin lukeutuvat WebOS Quick Install (Java-pohjainen tietokoneille) ja Preware (epävirallinen WebOS-sovellusluettelo). Jos epävirallisten sovellusten asentamisen jälkeen ilmenee ohjelmisto-ongelmia, HP:n tarjoama WebOS Doctor voi palauttaa puhelimen tehdasasetuksiin ja poistaa useimmat epävirallisten sovellusten ja paikkojen tekemät muutokset.

Koska webOS korvasi Palm OS:n, Palm tilasi MotionAppsin koodaamaan ja kehittämään Classic-nimisen emulaattorin mahdollistaakseen taaksepäin yhteensopivuuden Palm OS -sovellusten kanssa. Tämä käyttää webOS-versiota 1. Palm OS -emulointituki poistettiin webOS:n versiossa 2.0. MotionApps irrotti itsensä Classicista vuonna 2010, vedoten HP Palmin olevan "häiritsevä".

 Versioiden historia 
 WebOS-versio Julkaisupäivä Huomioita 1.0.1  RTM 1.0.2 OTA-päivitys oli jo saatavilla ensimmäisenä myyntipäivänä. Jotkin Pret vaativat tämän OTA-päivityksen versiosta 1.0.1 versioon 1.0.2, ja toisissa taas puolestaan oli 1.0.2 esiasennettuna. 1.0.2  5. kesäkuuta 2009  1.0.3  19. kesäkuuta 2009  1.0.4  29. kesäkuuta 2009  1.1.0  23. heinäkuuta 2009 Ensimmäinen julkaisu Bell Canadaa varten 1.1.2  RTM O2:n Palm Pre -laitteille 1.2 oli jo saatavilla Yhdysvalloissa kun O2-puhelimet julkaistiin versiolla 1.1.2. 1.1.3-päivitys oli saatavilla Euroopassa OTA-päivityksenä puhelinten tullessa myyntiin. 1.1.3  13. lokakuuta 2009 Vain Euroopassa julkaistu OTA-päivitys GSM Palm Pretä varten. Saatavilla julkaisupäivänä. Kun tämä päivitys julkaistiin, versio 1.2 oli jo saatavilla Yhdysvalloissa. 1.2.0  28. syyskuuta 2009 Ensimmäinen maksullisia sovelluksia sovellusluettelon kautta tukeva julkaisu. 1.2.1  2. lokakuuta 2009 Sprintille, 6. lokakuuta 2009 Bell Canadalle  1.2.9.1  Pixi RTM Julkaistu vain Pixille. Versio 1.3.1 oli jo saatavana OTA-päivityksenä, kun Pixi julkaistiin 1.3.1  14. marraskuuta 2009 Sprintille ja Bell Canadalle
22. marraskuuta 2009 O2 Europelle Tämä oli ensimmäinen OTA-päivitys 1.1.3:n jälkeen eurooppalaisille operaattoreille.  1.3.2  2. joulukuuta 2009 Julkaistu vain Pixille 1.3.3  Ei julkaistu Esiintyy Palmin avoimen lähdekoodin paketit -sivulla julkaisuna, mutta sitä ei koskaan julkaistu millekään tunnetulle operaattorille. 1.3.5  28. joulukuuta 2009 Saatavilla vain Sprintille. 1.3.5.1  4. tammikuuta 2010 Sprintille, 5. tammikuuta Bell Canadalle, 25. tammikuuta Verizonille Julkaistu vain Pohjois-Amerikassa 1.3.5.2  12. tammikuuta 2010 Julkaistu vain Euroopassa 1.3.8  Esijulkaisu Tämä vaikuttaa olevan esijulkaisuversio, jota käytettiin AT&T Pren ja Pixin testauksessa. 1.4.0  26. helmikuuta 2010 Sprintille, O2:lle, Movistarille, 28. helmikuuta 2010 Verizonille, 4. maaliskuuta 2010 Bell Canandalle, 5. maaliskuuta 2010 Telcel Mexicolle Tämä oli viimeisin Telcelin Pre-laitteille saatavilla oleva versio kahden vuoden ajan. 1.4.1  31. maaliskuuta 2010 Euroopassa, 1. huhtikuuta 2010 Kanadassa Julkaistu vain Euroopassa ja Kanadassa 1.4.1.1  31. maaliskuuta 2010 Sprintille, 29. huhtikuuta 2010 Verizonille Julkaistu vain Yhdysvalloissa 1.4.1.2  Esijulkaisu Nähty arvostelijan Vodafone Pixi Plus -puhelimen esituotantoversiossa, vastaa oletettavasti toiminnallisuudeltaan versiota 1.4.1.1. 1.4.1.3  RTM O2 Pixi Plusille Julkaistu vain O2 Pixi Plusille, vastaa oletettavasti toiminnallisuudeltaan versiota 1.4.1.1. 1.4.2  RTM AT&T Pre Plusille Vain AT&T Pre Plusilla, vastaa oletettavasti toiminnallisuudeltaan versiota 1.4.1.1. 1.4.3  RTM AT&T Pixi Plusille Vain AT&T Pixi Plusilla, vastaa oletettavasti toiminnallisuudeltaan versiota 1.4.1.1. 1.4.5  14. heinäkuuta 2010 Tämä päivitys tehtiin saataville eri laitteille useiden kuukausien aikana, ensimmäistä kertaa heinäkuussa 2010 ja viimeinen tämän päivityksen saanut laite, Telcel Pre, sai sen maaliskuussa 2012. 
Jotkin operaattorit eivät ikinä julkaisseet tätä päivitystä. Tämä on viimeinen päivitys Pre- ja Pixi-puhelimille ja tähän mennessä Pixi Plus -puhelimille, joidenkin operaattorien julkaistessa myöhempiä päivityksiä Pre Plusille ja joidenkin olematta julkaisematta.1.4.5.1 9. toukokuuta 2011 Joitain virheiden korjauksia, mutta ei uusia ominaisuuksia. . Tämänhetkinen versio Prelle, Pre Plusille, Pixille ja Pixi Plusille. 2.0.0  22. lokakuuta 2010 RTM-julkaisu Pre 2:lle. Useat kuluttajien WebOS-puhelimet käyttävät versioita 1.4.0 tai 1.4.5 ja saattavat jäädä kyseisiin versioihin epämääräiseksi ajaksi. 2.0.1  19. marraskuuta 2010 RTM-julkaisu Pre 2 -puhelimille tai lukitsemattomille laitteille. 2.1.0  8. maaliskuuta 2011 Saatavilla Pre 2:lle OTA-päivityksenä ja Pre Plusille USB-pohjaisena "doctor"-päivityksenä O2 Germanyn ja Vodafone Europen asiakkaille. Tämänhetkinen versio pohjoisamerikkalaiselle Verizon Pre 2:lle. 2.1.1  2. heinäkuuta 2011 RTM-julkaisu eurooppalaisille O2:n HP Veer -puhelimille. Tämänhetkinen julkaisu eurooppalaiselle Veerille. 2.1.2  15. toukokuuta 2011 RTM-julkaisu amerikkalaiselle AT&T:n HP Veer -puhelimille. Tämänhetkinen julkaisu pohjoisamerikkalaiselle Veerille.2.2 17. elokuuta 2011 RTM-julkaisu HP Pre 3:lle  .2.2.3 28. syyskuuta 2011 OTA-julkaisu HP Pre 3:lle  .2.2.4 9. joulukuuta 2011 OTA-julkaisu joillekin Palm Pre 2 -malleille sekä HP Pre 3 -mallille. Pre 2:n lisäyksiin kuuluvat Skype, data-at-rest -salaus ja ei-Touchstone TouchPad-jakaminen. Tämänhetkinen versio lukitsemattomille Palm Pre 2 -laitteille ja kaikkien alueiden Pre 3 -laitteille. 3.0  1. heinäkuuta 2011 Ensimmäinen WebOS-versio HP TouchPadille. 3.0.2  1. elokuuta 2011 Päivitys HP TouchPadille. 3.0.4  18. lokakuuta 2011 OTA-päivitys HP TouchPadille. Mahdollisuus yhdistää ei-WebOS-puhelimia HP Touchpadiin. Uusi kamerasovellus kuville ja videoille. Tuki häviöttömille Ogg Vorbis- ja FLAC-musiikkitiedostoille. 3.0.5  12. tammikuuta 2012 HP WebOS 3.0.5 -päivitys parantaa keskeisiä sovelluksia, kuten sähköpostia ja kalenteria, parantaa videopuhelukokemusta ja korjaa muita ohjelmointivirheitä. Nopeampi vaihtaminen eri näkymien kesken ja nopeampi tapahtumien näyttäminen kalenterissa. Nopeampi vierittäminen sähköpostiviestiä luettaessa. Sähköpostin liitetiedostot tallennetaan luonnosviestien kanssa. Lisätty lähettäjän kuvat ja läsnäolotilan kuvake sähköpostisovellukseen. Paranneltu vakautta videoa toistettaessa selainsovelluksen kautta. Paranneltu tietokoneelta USB-massamuistitilan kautta siirrettyjen MP3-tiedostojen käsittelyä. Lisätty uusi näkymä yhteyshenkilöistä, joille voi soittaa videopuhelun, nopeampaa videopuhelun järjestämistä varten. Uusi hälytys, kun videon laatu saattaa olla huonompi verkko-ongelmien vuoksi. Kirjoitettaessa välilyöntinäppäimen painaminen kahdesti tuottaa pisteen. Tämän toiminnon voi kytkeä päälle tai pois päältä. Sanojen automaattisen korjauksen voi ottaa pois päältä näytöllä näkyvän näppäimistön kautta. Lisätty HTTP Live Streaming -tuki. Tämänhetkinen versio Touchpadille.

 Alusta 
Graafisen käyttöliittymän alla WebOS:illa on paljon yhteistä valtavirran Linux-jakeluiden kanssa. Versiot 1.0:sta 2.1:een käyttävät paikattua Linux 2.6.24 -ydintä.

Lista WebOS:in eri julkaisujen avoimen lähdekoodin osista, sekä jokaisen osan lähdekoodi ja niihin sovelletut paikat, on saatavilla Palmin avoimen lähdekoodin verkkosivulta. Tämä sivu myös toimii viitteenä siitä, mitä WebOS-versioita on julkisesti julkaistu.

Vuonna 2011 Enyo korvasi kesäkuussa 2009 julkaistun Mojon ohjelmistonkehityspakettina (SDK).

 Kehitys 
HP tarjoaa resursseja WebOS-kehittäjille sekä ohjeita HP Palm -kehittäjäohjelmaan osallistumiseen.

Uusin version WebOS-ohjelmistonkehityspaketista on versio 3.0.5. Sen voi ladata suoraan HP Palmin kehityskeskuksesta. Tämän ohjelmistonkehityspaketin avulla kehittäjät voivat luoda sovelluksia useille eri WebOS-laitteille, joihin lukeutuvat HP Veer ja HP Touchpad. Ohjelmistonkehityspaketti sisältää myös alustakehityspaketin (PDK), joka sallii kehittäjille pääsyn kääntäjiin, koodauskirjastoihin, ohjelmakoodiin, apuohjelmiin ja dokumentteihin, jotka auttavat C/C++-kehityksessä. Sovelluksia voi kirjoittaa myös HTML5-, JavaScript- ja CSS-kielillä joko Mojo- tai Enyo-kehitysympäristön avulla.

WebOS-kehityskeskuksessa on myös pikaoppaita, jotka helpottavat siirtymistä iOS-, web- ja C/C++-kehityksestä.

Virstanpylväitä
 Päiväys Saatavilla olevien sovellusten lukumäärä Latauksia (kumulatiivinen) 6. kesäkuuta 2009 18 Julkaisu 17. kesäkuuta 2009 30 27. kesäkuuta 2009 30 1 miljoona 13. heinäkuuta 2009 30 virallista, 31 epävirallista 16. heinäkuuta 2009 30 virallista 1,8 miljoonaa 29. heinäkuuta 2009 32 virallista 25. elokuuta 2009 41 virallista 7. marraskuuta 2009 356 virallista 1. tammikuuta 2010 1000 virallista 27. heinäkuuta 2010 3000 virallista 29. syyskuuta 2010 4000 virallista 9. joulukuuta 2011 10 002 virallista

 Alamäki 
Vuoden 2012 puoliväliin mennessä useat sovellukset, mukaan lukien The New York Timesin sovellus, on poistettu sovellusluettelosta. Jäljellä olevien sovellusten määrä on toistaiseksi tuntematon, mutta sen arvellaan olevan alle 10 000. Kun pois luetaan hylätyt ja/tai toimimattomat sovellusluettelossa olevat sovellukset, lukumäärän arvioidaan olevan vieläkin alhaisempi.

Tällä hetkellä alustan ylläpidettyjen sovellusten määrä on murto-osa kokonaismäärästä sovelluskehittäjien määrän vähennettyä vuoden 2011 jälkimmäisellä puoliskolla sen jälkeen, kun webOS-laitteiden myynti lakkasi, ja vuoden 2012 toisen vuosineljänneksen aikana webOS:in markkinaosuus putosi yhdistettyyn (mukaan lukien Palm OS) 0,6 %.

 Katso myös 
 Access Linux Platform
 Ubuntu Touch
 Mobiilialusta
 Enyo
 Firefox OS

 Huomioita 

Lähteet

 Aiheesta muualla 
 HPWebOS.com 
 Open WebOS 
 WebOS Developer Center 
 WebOS Source Code Downloads 
 WebOS Internals Wiki 
 Chris Zieglerin artikkeli Pre to postmortem: the inside story of the death of Palm and WebOS 

Luokka:Palm
Luokka:Linux-mobiilikäyttöjärjestelmät
Luokka:Mobiilikäyttöjärjestelmät
Luokka:Älypuhelimet